hvad er forskellen på balimo stolen og en stor bold?
forskellen på den store træningsbold (pilatesbold) og balimo stolen er både det, at stolen ikke bare er et træningsredskab, men lige så meget et funktionelt møbel. den store bold har sit tyngdepunkt inde i midten af bolden, og altså langt fra det menneskelige tyngdepunkt. på balimo stolen er tyngdepunktet helt oppe i selve det bevægelige sæde. altså lige under og meget tæt på vores eget tyngdepunkt. når man sidder på stolen, arbejder kroppen derfor hele tiden funktionelt og i overensstemmelse med tyngdepunktet. de små styrende muskler bliver ganske enkelt udfordret, trænet og styrket næsten uden man mærker det.